Australian Grand Prix 2012

Australian Grand Prix 2012 (virallisesti 2012 Formula 1 Qantas Australian Grand Prix) oli Formula 1 -kauden 2012 ensimmäinen osakilpailu. Kilpailuviikonloppu alkoi vapailla harjoituksilla perjantaina 16. maaliskuuta ja huipentui itse osakilpailuun 18. maaliskuuta. Kilpailu oli järjestyksessään 28. Formula 1 -sarjan Australian Grand Prix ja 17. Melbourne Grand Prix Circuit -radalla ajettu osakilpailu.

58 kierroksen mittaisen kilpailun voitti Jenson Button, joka ajoi voittoon kolmatta kertaa urallaan Australiassa edelliset voitot tulivat kausilta 2009 ja 2010. Edellisen kauden maailmanmestari Sebastian Vettel sijoittui toiseksi. Kolmas sija meni paalupaikalta lähteneelle Lewis Hamiltonille. Australialaiskuljettaja Mark Webber ylsi kilpailun neljänneksi tehden näin parhaan tuloksensa kotikilpailussaan.

Kilpailussa radalla nähtiin ennätykselliset kuusi kuljettajien maailmanmestaria samaan aikaan, kun kauden 2007 maailmanmestari Kimi Räikkönen teki paluun sarjaan. Ensimmäistä kertaa sitten vuoden 1973 Saksan osakilpailun lähtöruudukossa ei nähty ainoatakaan italialaiskuljettajaa.

 Viikonlopun aikataulu ja sää 
PäiväAikatauluSessioSääIlmaRataKosteusPaik.16. maaliskuuta12:30–14:0003:30–05:001. vapaat harjoitukset Pilvinen20 °C21 °C50–54 %16:30–18:0007:30–09:002. vapaat harjoitukset Pilvinen19 °C20 °C69–72 %17. maaliskuuta14:00–15:0005:00–06:003. vapaat harjoitukset Aurinkoinen19 °C29–35 °C45–54 %17:00–18:0008:00–09:00Aika-ajot Aurinkoinen19 °C25–28 °C46–50 %18. maaliskuuta17:00–19:0008:00–10:00Kilpailu Aurinkoinen22 °C23–29 °C45 %Lähde:

 Yhteenveto 
 Ennakkotunnelmia 
Vitantonio Liuzzin menetettyä kuljettajan paikkansa edellisen kauden jälkeen ja Vitali Petrovin korvattua Jarno Trullin Caterhamilla ennen kauden alkua tuli kauden 2012 Australian avausosakilpailusta ensimmäinen kilpailu, jossa ei ollut mukana ainoatakaan italialaiskuljettajaa sitten kauden 1973 Saksan Grand Prix'n. Kilpailussa oli mukana myös ennätykselliset kuusi kuljettajien maailmanmestaruuden voittanutta kuljettajaa. Lisäksi lähtöruudukossa nähtiin ensimmäistä kertaa kaksi australialaista kuljettajaa kotikilpailussa.

Edellisellä kaudella radalla käytettiin pääsuoraa avattavalle takasiivelle tarkoitettuna alueena. Kaudelle 2012 radalle lisättiin toinen alue mutkien kaksi ja kolme väliselle suoralle. Molemmille alueille käytettiin yhteistä mittauspistettä mutkassa 14. Muutoksia tehtiin myös muutamien mutkien ulostuloihin lisäämällä niihin paksumpaa ja joustavampaa keinonurmea hillitsemään kuljettajien ajautumista radan ulkopuolelle.

Mercedeksen F1 W03 -autojen takasiipijärjestelmästä tehty valitus selvitettiin kisaviikonlopun alla. FIA:n tekninen delegaatti Charlie Whiting tutki Mercedeksen ratkaisun, mutta piti sitä täysin sääntöjenmukaisena. Mercedeksen nk. F-putkijärjestelmässä auton sisälle rakennetetut putket avautuivat avattavan takasiiven yhteydessä saaden näin takasiiven sakkaamaan ja suoranopeuden kasvamaan.

HRT-talli ei onnistunut saamaan Pedro de la Rosan autoa ajoissa valmiiksi torstain katsastusta varten. Talli ajatti Barcelonassa uuden F112-autonsa ensimmäiset kierrokset Narain Karthikeyanilla vain kahta viikkoa ennen Australian osakilpailua. HRT pyysi lisää aikaa saadakseen de la Rosan auton kokoon viikonloppua varten. FIA antoi tallille lisäaikaa kello 11 paikallista aikaa ennen kuin auto tuli esitellä kilpailun tuomaristolle. Talli onnistui lopulta saamaan auton kokoon ja se läpäisi katsastuksen mahdollistaen näin de la Rosan osallistumisen Australian osakilpailuun. HRT ei kuitenkaan onnistunut saamaan autoa radalle vielä ensimmäisessä vapaassa harjoituksessa.

Formula 1 -debyyttinsä tekivät ranskalaiset Charles Pic Marussialla ja Jean-Éric Vergne Toro Rossolla. Ensimmäistä kertaa Australiassa kilpaa ajoivat ranskalainen Romain Grosjean, joka ajoi Renaultilla kauden 2009 puolivälistä alkaen sekä australialainen Daniel Ricciardo, joka ajoi edellisellä kaudella Hispania-tallin toisena kisakuljettajana Britannian osakilpailusta lähtien.

Rengastoimittaja Pirelli toimitti kilpailuviikonloppua varten talleille valkoisella raidalla merkityt puolikovat renkaat kovempana seoksena ja keltaisella raidalla merkityt pehmeät renkaat pehmeämpänä seoksena. Edellisellä kaudella kovia renkaita käytettiin kovempana seoksena ja puolikovia pehmeinä.

 Vapaat harjoitukset 
Ensimmäisten harjoitusten alkupuolella radalla nähtiin hyvin vähän autoja kostean radan vuoksi. Ajolinja osoittautui liian märäksi kuivan kelin renkaille, mutta liian kuivaksi välikelin renkaille. Tämän vuoksi useimmat kuljettajat ajoivat vain niin kutsutun installaatiokierroksen eli varikolta ulos ja takaisin varikolle saman kierroksen aikana. Kun ajolinja alkoi vähitellen kuivua, kuljettajat lähtivät yksi toisensa jälkeen radalle. Ensimmäiset kärkiajat kellottivat Mercedes-kaksikko Nico Rosberg ja Michael Schumacher sekä Sauberin Kamui Kobayashi. Narain Karthikeyanin HRT-auto pysähtyi mutkaan 13 moottorin sammuttua öljyn ylikuumentumisen vuoksi. Koska Pedro de la Rosan autoa ei saatu valmiiksi ensimmäistä sessiota varten, ei HRT:lle kirjattu ainoatakaan ajettua kierrosaikaa. Paluun sarjaan tehnyt Kimi Räikkönen kärsi teknisistä ongelmista, minkä vuoksi hän ei kyennyt ajamaan kuin kahdeksan kierrosta. Felipe Massa spinnasi radalta jakson loppupuolella mutkassa yhdeksän. Parhaan ajan ajoi lopulta Jenson Button. Toisena osion päätti Lewis Hamilton kaksi kymmenystä jääneenä ja kolmantena Michael Schumacher vajaa seitsemän kymmenystä kärkiajasta jääneenä.

Sade ensimmäisen ja toisen harjoitusjakson välillä tarkoitti kosteaa rataa myös perjantain toiselle harjoitusjaksolle. Sade myös huuhtoi pois radan pintaan tarttuneen kumin ja heikensi näin pitoa. Toro Rosson kuljettajat olivat ensimmäiset kuljettajat radalla. He keräsivät tietoa renkaiden suorituskyvystä märällä säällä. 40 minuuttia osion alun jälkeen radalle oli jo muodostunut kuivaa ajolinjaa. Ensimmäisenä kunnon ajan ajoi Sergio Pérez, jonka esimerkkiä muut seurasivat pian perässä. Viimeisen 15 minuutin aikana vielä hieman kostealla radalla kuljettajat tekivät kierrosaikoja pehmeillä renkailla. Pérezin pohjanoteerauksen löi Force Indian Nico Hülkenberg, joka puolestaan hävisi yhden sekunnin kymmenesosan koko osion kärkiajan kellottaneelle Schumacherille. Monet häntäpään tallien kuljettajat sijoittuivat lopputuloksissa yllättävän korkealle, tosin aikaerot kärkiaikaan olivat varsin suuria. Useat kuljettajat, Heikki Kovalainen, Mark Webber ja Pastor Maldonado mukaan lukien, pyörähtivät radalla. Sessio saatiin kuitenkin vietyä läpi keskeytyksettä. HRT:n huono päivä sai jatkoa, kun Karthikeyanin auto hajosi toistamiseen radalle, tällä kertaa mutkaan kuusi. De la Rosa sai ajettua vain yhden kierroksen ja jäi ilman aikaa. Hänen autonsa kärsi hydrauliikkaviasta.

Lauantaiaamuna ajetun tunnin mittaisen kolmannen session aikana sää oli lämmin ja aurinkoinen mahdollistaen kunnollisten vetojen ajamisen. Rosberg ja Schumacher olivat jälleen hyvässä vauhdissa ennen Romain Grosjeanin ajamaa uutta pohja-aikaa 20 minuuttia ennen osion päättymistä. Grosjeania paremman kierroksen pystyi tekemään vain Hamilton, joka nousi kärkipaikalle viimeisellä minuutilla. Hallinneen maailmanmestaritalli Red Bullin kuljettajat eivät saaneet kumpikaan ajettua yhtään kunnollista aikakierrosta. Webberin nopein kierros meni pilalle Schumacherin pyörähdettyä mutkassa yhdeksän ja aiheuttaen keltaiset liput. Hallinnut maailmanmestari Sebastian Vettel spinnasi radalta mutkassa viisi pian sen jälkeen, kun hänen autoonsa oli vaihdettu pehmeät renkaat aikakierrosta varten. De la Rosa puolestaan onnistui ajamaan ensimmäisen kokonaisen aikakierroksen koko viikonlopun aikana. Aika oikeutti tulosluettelon toiseksi viimeiseen sijaan reilulla seitsemän sekunnin erolla kärkeen - taakse jäi ainoastaan tallitoveri Karthikeyan. Myöhemmin de la Rosa joutui palaamaan varikolle auton ohjaustehostinongelmien vuoksi. Session kärkiajasta laskettu 107 prosentin karsinta-aika enteili tallin kuljettajien karsiutuvan kilpailun ulkopuolelle.

 Aika-ajot 
Aamun vapaiden harjoitusten jälkeen pidetyssä V8 Supercars -sarjan osakilpailussa sattui onnettomuus mutkan kolme ulostulossa, minkä vuoksi radalle levitettiin hiekkaa ja sammutusvaahtoa. Osakilpailun uusintalähtö viivästyi lopulta 25 minuuttia. Tämän vuoksi kilpailua lyhennettiin, jotta se ehdittiin ajamaan ennen aika-ajoja. Lyhennetyn kilpailun vuoksi autot eivät ehtineet kokonaan siivoamaan kaikkea hiekkaa mutkan ulostulosta. Tämän vuoksi hiekkaa oli radalla vielä aika-ajojen alkaessa.

Aika-ajojen ensimmäisessä osiossa radalla oli runsaasti liikennettä, mikä johti useiden kuljettajien epäonnistumiseen aikakierroksella. HRT-tallin kuljettaja Narain Karthikeyan oli haitaksi aikakierroksella oleville autoille jopa kolmessa erillisessä tilanteessa. Osion parhaan ajan ajoi yllättäen Kamui Kobayashi. Toiselle sijalle ylsi Jean-Éric Vergne ja kolmannelle Sergio Pérez. Ferrarin Felipe Massa oli vaarassa pudota toisesta osiosta, mutta onnistui nousemaan kuudentoista parhaan joukkoon viimeisellä aikakierroksella. Kimi Räikkönen epäonnistui omalla nopealla kierroksellaan osion loppupuolella. Räikkönen ajoi leveäksi mutkassa 12, minkä jälkeen hän hidasti vauhtia valmistautuakseen uudelle nopealle kierrokselle. Ruutulippu ehti kuitenkin liehua ennen kuin Räikkönen ylitti uudelleen lähtöviivan. Hän putosi ensimmäisenä kuljettajana aika-ajojen toisesta osiosta. HRT-kuljettajat Pedro de la Rosa ja Karthikeyan jäivät osion peränpitäjiksi. Myöhemmin molempien kuljettajien oikeus osallistua kilpailuun evättiin, sillä heidän aikansa olivat yli 107 prosenttia osion kärkiajasta. De la Rosa jäi karsintarajasta 1,2 sekuntia ja Karthikeyan 1,4 sekuntia. Myös edellisenä vuonna molemmat HRT-tallin autot jäivät karsintarajasta Australian osakilpailussa.

Yllättävät putoamiset saivat jatkoa toisessa osiossa, kun Fernando Alonso pyörähti radalta ulos ensimmäisessä mutkassa. Auto jäi paikoilleen soraan eikä Alonso saanut sitä enää liikkeelle omin voimin. Tämä tarkoitti sitä, että Alonso ei voinut enää osallistua aika-ajoihin. Hän ehti ajamaan itselleen ajan, joka riitti lopulta 12. sijaan. Alonson auto jäi niin vaaralliseen paikkaan, että osio keskeytettiin punaisin lipuin auton poissiirtämiseksi. Aika-ajot jatkuivat tämän jälkeen normaalisti. Alonson tallitoveri Massa pääsi niukasti mukaan toiseen osioon, mutta jäi lopulta kuudenneksitoista karsiutuen pois viimeisestä osiosta. Ensimmäisen osion kovinta vauhtia pitänyt Kobayashin aika riitti toisessa osiossa 13. ruutuun. Kobayashin tallitoveri Pérez kärsi vaihdelaattikkoviasta ja jäi osiossa ilman aikaa. Pérez sai myöhemmin viiden lähtöruudun rangaistuksen tallin jouduttua vaihtamaan auton vaihdelaatikon. Viimeiseen osioon onnistui pääsemään mukaan myös Force Indian Nico Hülkenberg. Force Indian toinen kuljettaja, Paul di Resta, karsiutui sijalla 15.

Viimeinen osio alkoi Mercedes Grand Prix'n kaksoisjohdolla Nico Rosbergin kellotettua kärkiajan ja Michael Schumacherin ajettua toiseksi nopeimman ajan käyetyillä pehmeillä renkailla. Molemmat kävivät vaihtamassa uudet renkaat, joilla he pyrkivät parantamaan aikojaan. Rosberg teki kuitenkin jarrutusvirheen ensimmäisellä kierroksella ja putosi sijalle seitsemän. Schumacher kamppaili hetken aikaa paalusijasta, mutta McLarenin Lewis Hamilton teki uuden paaluajan ja samalla myös kisaviikonlopun nopeimman ajan alittaen ainoana minuutin ja 25 sekunnin kierrosajan. Hamiltonin tallitoveri Jenson Button vei toisen ruudun. Kärjestä kolmanneksi pudonnut Schumacher sai lopulta tyytyä neljänteen sijaan Lotuksen Romain Grosjeanin yllätettyä nappaamalla kolmannen sijan. Red Bull -kuljettajat valtasivat ruudut viisi ja kuusi. Mark Webber ajoi tasavahvan kierroksen, jonka loppuaika ei kuitenkaan riittänyt kuin vasta viidenteen sijaan. Viimeisen kierroksen varaan aikansa jättänyt hallitseva maailmanmestari Sebastian Vettel kellotti kuudenneksi nopeimman ajan. Osion alussa kärkiajan kellottanut Rosberg jäi seitsemänneksi. Kahdeksannen sijan vei Williamsin Pastor Maldonado ja yhdeksännen sijan Hülkenberg. Ajatta jäänyt Toro Rosso -kuljettaja Daniel Ricciardo jäi osion viimeiseksi.

 Kilpailu 
Jenson Button sai parhaan lähdön toisesta ruudusta napaten kilpailun kärkipaikan ensimmäisessä mutkassa. Romain Grosjean putosi ensimmäisen mutkan puristuksessa kolmannelta sijalta kuudenneksi. Myös Mark Webber menetti lähdössä useita sijoja jäätyään Jean-Eric Vergnen ja Nico Hülkenbergin väliin. Hülkenberg joutui keskeyttämään saatuaan taistossa osumaa autoonsa. Osumaa sai osakseen myös Kamui Kobayashi, jonka auton takasiipeä hipaisi tallitoveri Sergio Pérez. Samaan aikaan Bruno Sennan Williams kääntyi radalla sivuittain kolaroiden Daniel Ricciardon Scuderia Toro Rosson kanssa. Molemmat kuljettajat joutuivat tulemaan varikolle heti ensimmäisellä kierroksella, minkä seurauksena he putosivat letkan loppupäähän. Mercedes-kuljettajat Michael Schumacher ja Nico Rosberg onnistuivat nousemaan sijoille kolme ja neljä. Pian tämän jälkeen Sebastian Vettel onnistui kuitenkin ohittamaan Rosbergin. Grosjean kolaroi mutkassa 13 Pastor Maldonadon kanssa, minkä seurauksena ranskalaisen kilpailu päättyi toisella kierroksella Lotuksen ripustusten hajottua. Fernando Alonso raivasi tiensä kahdenneltatoista sijalta seitsemänneksi ensimmäisten kierrosten aikana. Alonso sai pientä hyötyä Schumacherin keskeytyksestä. Seitsenkertaisen maailmanmestarin kilpailu päättyi vaihdelaatikon hajoamiseen ensimmäisessä mutkassa kymmenennellä kierroksella.

Ensimmäisen varikkokäynnin teki Felipe Massa kierroksella 14 takarenkaiden menetettyä pitoa. Useat muut kuljettajat tekivät varikkopysähdyksiä samoihin aikoihin, mikä enteili siirtymistä kolmen pysähdyksen taktiikkaan. Kovemmilla renkailla kilpailunsa aloittanut Pérez sen sijaan jatkoi radalla pidempään kuin kukaan muu käyttäen yhden pysähdyksen taktiikkaa, jota hän käytti usein myös edellisen kauden kilpailuissa. Meksikolaiskuljettaja onnistuikin nousemaan taktiikkansa avulla useita sijoja. Kilpailua johtanut Button joutui luovuttamaan varikkostoppinsa myötä kilpailun kärkipaikan hetkellisesti Lewis Hamiltonille, mutta sai sen takaisin heti seuraavalla kierroksella Hamiltonin poikettua varikolle. Button jatkoi menoaan kärjessä, mutta kamppailu muista palkintosijoista kiihtyi hänen selkänsä takana Hamiltonin ja Vettelin kesken. Myös Kimi Räikkönen oli hetken aikaa kilpailussa varsin korkeilla sijoilla, mutta putosi varikkokäynnin myötä taaemmas.

Ohjausongelman vuoksi Caterhamin Vitali Petrov joutui keskeyttämään kilpailunsa lähtösuoralle aivan varikkomuurin viereen. Koska auton jäi vaaralliseen paikkaan, päätettiin Australian osakilpailuille ominainen turva-auto tuoda radalle kierroksella 37. Turva-auto sai monet kuljettajat tekemään varikkostopin vielä samalla kierroksella. Eniten turva-autosta hyötyi Vettel, joka kykeni nappaamaan toisen sijan Hamiltonilta. Uusien sääntöjen myötä kierroksen jääneiden autojen annettiin ohittaa turva-auto ja siirtyä letkan perälle. Kun järjestys oli saatu palautettua ja Petrovin auto siirrettyä, kilpailu pääsi kierroksella 41 uudelleen käyntiin Buttonin johdolla. Heti Buttonin kannassa roikkuivat Vettel, Hamilton, Webber ja Fernando Alonso. Button otti heti uusintalähdön jälkeen kolmen sekunnin eron. Hamilton ei päässyt ohi Vettelistä ja joutui Webberin ohittamaksi pudoten sijalle neljä. Kuudentena ollut Maldonado hiosti viidentenä ajanutta Alonsoa. Ferrarin tiimiradion viesti paljasti Alonson renkaiden olevan nopeasti kulumassa, mikä helpotti Maldonadon painostusta. Maldonado kuitenkin sortui omaan virheeseen mutkassa seitsemän ajautuen ulos radalta ja kolaroiden autonsa reunamuureihin viimeisellä kierroksella. Maldonado ei loukkaantunut kolarissa, eikä turva-autoa ehditty enää ottamaan radalle viimeisellä kierroksella. Hän sijoittui lopulta kolmanneksitoista ajettuaan yli 90 prosenttia kilpailusta. Toinen Williams-kuljettaja, Bruno Senna, kolaroi Massan kanssa muutama kierros turva-autoepisodin jälkeen mutkassa kolme. Massan ajokki sai yhteenotossa osumaa niin pahasti, että hän joutui keskeyttämään kilpailun. Myöskään Senna ei pystynyt jatkamaan koko kilpailua loppuun asti, mutta sai silti kuudennentoista sijan onnistuttuaan ajamaan yli 90 prosenttia kilpailusta. Heikki Kovalaisen kilpailu päättyi jousituksen ja ohjauksen pettämiseen kierroksella 44. Kovalainen sai myöhemmin vielä rangaistuksen seuraavaan osakilpailuun ohitettuaan luvattomasti kaksi autoa turva-auton ollessa radalla.

Jenson Button voitti kilpailun kolmatta kertaa Australiassa. Toiseksi sijoittui Vettel kaksi sekuntia Buttonille hävinneenä. Kolmantena maalilinjan ylitti niukasti Webberistä ohi päässyt Hamilton. Webberin neljäs sija on hänen paras sijoituksensa kotikilpailussaan. Maldonadon kolari viimeisellä kierroksella antoi Alonson ajaa rauhassa viidenneksi. Kuudennen sijan vei Kamui Kobayashi. Nico Rosberg ja Pérez kamppailivat Räikkösen edellä seitsemännestä sijasta. Mutkissa 11 ja 12 Rosberg osui lievästi Pérezin autoon yrittäessään ohittaa tätä. Räikkönen hyödynsi tilanteen ohittaen molemmat ja sijoittuen seitsemänneksi. Pérez ylsi kahdeksanneksi. Rosbergin renkaan puhkaisi ilmeisesti Maldonadon autosta levinnyt romu, minkä vuoksi hän putosi sijalle 12. Scuderia Toro Rosso -kuljettaja Jean-Éric Vergne teki virheen mutkassa 13 avaten oven Paul di Restalle ja Daniel Ricciardolle. Ricciardo ja di Resta kisasivat viimeisistä pistesijoista maaliviivalle asti. Pidemmän korren veti Ricciardo, joka palkittiin kahdella pisteellä. Di Resta sai viimeisen pistesijan kymmenentenä. Yhdestoista sija meni ohitetuksi tulleelle tulokaskuljettaja Vergnelle. Marussia-kuljettaja Timo Glock ohitti maaliviivan neljäntenätoista kierroksen jääneenä. Viidestoista sija meni tallitoveri Charles Picille ja viimeinen sija aiemmin keskeyttäneelle Sennalle.

 Tulokset 
 Vapaat harjoitukset 
 Ensimmäiset vapaat harjoitukset 
Ensimmäiset vapaat harjoitukset ajettiin perjantaina.
 Sija Nro Kuljettaja Valmistaja Aika Ero Kierroksia 1 3  Jenson Button  McLaren-Mercedes 1.27,560  11 2 4  Lewis Hamilton  McLaren-Mercedes 1.27,805 + 0,245 14 3 7  Michael Schumacher  Mercedes 1.28,235 + 0,675 17 4 5  Fernando Alonso  Ferrari 1.28,360 + 0,800 21 5 2  Mark Webber  Red Bull-Renault 1.28,467 + 0,907 21 6 8  Nico Rosberg  Mercedes 1.28,683 + 1,123 22 7 16  Daniel Ricciardo  Toro Rosso-Ferrari 1.28,908 + 1,348 23 8 18  Pastor Maldonado  Williams-Renault 1.29,415 + 1,855 16 9 9  Kimi Räikkönen  Lotus-Renault 1.29,565 + 2,005 8 10 14  Kamui Kobayashi  Sauber-Ferrari 1.29,722 + 2,162 26 11 1  Sebastian Vettel  Red Bull-Renault 1.29,790 + 2,230 21 12 12  Nico Hülkenberg  Force India-Mercedes 1.29,865 + 2,305 17 13 11  Paul di Resta  Force India-Mercedes 1.29,881 + 2,321 18 14 19  Bruno Senna  Williams-Renault 1.29,953 + 2,393 21 15 15  Sergio Pérez  Sauber-Ferrari 1.30,124 + 2,564 22 16 10  Romain Grosjean  Lotus-Renault 1.30,515 + 2,955 16 17 20  Heikki Kovalainen  Caterham-Renault 1.30,586 + 3,026 16 18 6  Felipe Massa  Ferrari 1.30,743 + 3,183 11 19 17  Jean-Éric Vergne  Toro Rosso-Ferrari 1.31,178 + 3,618 14 20 21  Vitali Petrov  Caterham-Renault 1.31,983 + 4,423 8 21 24  Timo Glock  Marussia-Cosworth 1.34,730 + 7,170 8 22 25  Charles Pic  Marussia-Cosworth 1.40,256 + 12,696 11 23 23  Narain Karthikeyan  HRT-Cosworth   3 24 22  Pedro de la Rosa  HRT-Cosworth   0Lähde:

 Toiset vapaat harjoitukset 
Myös toiset vapaat harjoitukset ajettiin perjantaina.
 Sija Nro Kuljettaja Valmistaja Aika Ero Kierroksia 1 7  Michael Schumacher  Mercedes 1.29,183  16 2 12  Nico Hülkenberg  Force India-Mercedes 1.29,292 + 0,109 19 3 15  Sergio Pérez  Sauber-Ferrari 1.30,159 + 1,016 23 4 5  Fernando Alonso  Ferrari 1.30,341 + 1,158 13 5 14  Kamui Kobayashi  Sauber-Ferrari 1.30,709 + 1,526 14 6 11  Paul di Resta  Force India-Mercedes 1.31,466 + 2,283 13 7 6  Felipe Massa  Ferrari 1.31,505 + 2,322 14 8 20  Heikki Kovalainen  Caterham-Renault 1.31,932 + 3,749 16 9 8  Nico Rosberg  Mercedes 1.32,184 + 3,001 17 10 1  Sebastian Vettel  Red Bull-Renault 1.32,194 + 3,011 19 11 2  Mark Webber  Red Bull-Renault 1.32,296 + 3,113 20 12 24  Timo Glock  Marussia-Cosworth 1.32,632 + 3,449 17 13 21  Vitali Petrov  Caterham-Renault 1.32,767 + 3,584 15 14 10  Romain Grosjean  Lotus-Renault 1.32,822 + 3,639 11 15 3  Jenson Button  McLaren-Mercedes 1.33,039 + 3,856 18 16 4  Lewis Hamilton  McLaren-Mercedes 1.33,252 + 4,069 11 17 18  Pastor Maldonado  Williams-Renault 1.34,108 + 4,925 21 18 9  Kimi Räikkönen  Lotus-Renault 1.34,275 + 5,092 7 19 19  Bruno Senna  Williams-Renault 1.34,312 + 5,129 17 20 17  Jean-Éric Vergne  Toro Rosso-Ferrari 1.34,485 + 5,302 29 21 16  Daniel Ricciardo  Toro Rosso-Ferrari 1.34,604 + 5,421 31 22 25  Charles Pic  Marussia-Cosworth 1.34,770 + 5,587 13 23 23  Narain Karthikeyan  HRT-Cosworth 1.42,627 + 13,444 16 24 22  Pedro de la Rosa  HRT-Cosworth   1Lähde:

 Kolmannet vapaat harjoitukset 
Kolmannet vapaat harjoitukset ajettiin lauantaina ennen aika-ajoja.
 Sija Nro Kuljettaja Valmistaja Aika Ero Kierroksia 1 4  Lewis Hamilton  McLaren-Mercedes 1.25,681  18 2 10  Romain Grosjean  Lotus-Renault 1.25,758 + 0,077 21 3 2  Mark Webber  Red Bull-Renault 1.25,900 + 0,219 20 4 3  Jenson Button  McLaren-Mercedes 1.25,906 + 0,225 17 5 8  Nico Rosberg  Mercedes 1.25,929 + 0,248 23 6 7  Michael Schumacher  Mercedes 1.26,078 + 0,397 14 7 1  Sebastian Vettel  Red Bull-Renault 1.26,211 + 0,530 12 8 18  Pastor Maldonado  Williams-Renault 1.26,470 + 0,789 17 9 15  Sergio Pérez  Sauber-Ferrari 1.26,632 + 0,951 20 10 16  Daniel Ricciardo  Toro Rosso-Ferrari 1.26,723 + 1,042 17 11 17  Jean-Éric Vergne  Toro Rosso-Ferrari 1.26,733 + 1,052 15 12 9  Kimi Räikkönen  Lotus-Renault 1.26,737 + 1,056 19 13 14  Kamui Kobayashi  Sauber-Ferrari 1.26,755 + 1,074 21 14 12  Nico Hülkenberg  Force India-Mercedes 1.27,029 + 1,348 23 15 19  Bruno Senna  Williams-Renault 1.27,119 + 1,438 20 16 5  Fernando Alonso  Ferrari 1.27,323 + 1,642 19 17 11  Paul di Resta  Force India-Mercedes 1.27,428 + 1,747 22 18 6  Felipe Massa  Ferrari 1.28,023 + 2,342 19 19 20  Heikki Kovalainen  Caterham-Renault 1.28,341 + 2,660 19 20 21  Vitali Petrov  Caterham-Renault 1.28,702 + 3,021 11 21 24  Timo Glock  Marussia-Cosworth 1.30,728 + 5,047 13 22 25  Charles Pic  Marussia-Cosworth 1.31,255 + 5,544 14 23 22  Pedro de la Rosa  HRT-Cosworth 1.33,114 + 7,433 12 24 23  Narain Karthikeyan  HRT-Cosworth 1.33,261 + 7,580 13Lähde:

 Aika-ajot 
 Sija Nro Kuljettaja Valmistaja Osio 1 Osio 2 Osio 3 Lähtöruutu 1 4  Lewis Hamilton  McLaren-Mercedes 1.26,800 1.25,626 1.24,922 1 2 3  Jenson Button  McLaren-Mercedes 1.26,832 1.25,663 1.25,074 2 3 10  Romain Grosjean  Lotus-Renault 1.26,498 1.25,845 1.25,302 3 4 7  Michael Schumacher  Mercedes 1.26,586 1.25,571 1.25,336 4 5 2  Mark Webber  Red Bull-Renault 1.27,117 1.26,597 1.25,651 5 6 1  Sebastian Vettel  Red Bull-Renault 1.26,773 1.25,982 1.25,668 6 7 8  Nico Rosberg  Mercedes 1.26,763 1.25,469 1.25,686 7 8 18  Pastor Maldonado  Williams-Renault 1.26,803 1.26,206 1.25,908 8 9 12  Nico Hülkenberg  Force India-Mercedes 1.27,464 1.26,314 1.26,451 9 10 16  Daniel Ricciardo  Toro Rosso-Ferrari 1.27,024 1.26,319  10 11 17  Jean-Éric Vergne  Toro Rosso-Ferrari 1.26,493 1.26,429 11 12 5  Fernando Alonso  Ferrari 1.26,688 1.26,494 12 13 14  Kamui Kobayashi  Sauber-Ferrari 1.26,182 1.26,590 13 14 19  Bruno Senna  Williams-Renault 1.27,004 1.26,663 14 15 11  Paul di Resta  Force India-Mercedes 1.27,469 1.27,086 15 16 6  Felipe Massa  Ferrari 1.27,633 1.27,497 16 17 15  Sergio Pérez  Sauber-Ferrari 1.26,596  22 18 9  Kimi Räikkönen  Lotus-Renault 1.27,758 17 19 20  Heikki Kovalainen  Caterham-Renault 1.28,679 18 20 21  Vitali Petrov  Caterham-Renault 1.29,018 19 21 24  Timo Glock  Marussia-Cosworth 1.30,923 20 22 25  Charles Pic  Marussia-Cosworth 1.31,670 21 23 22  Pedro de la Rosa  HRT-Cosworth 1.33,495 DNQ 24 23  Narain Karthikeyan  HRT-Cosworth 1.33,643 DNQ107% aika: 1.32,214Lähde:Australian GP Aika-ajot 2012 - F1-ruutu 

 Kilpailu 
 Sija Nro Kuljettaja Talli Kierrokset Aika/Keskeytys Lähtöruutu Pisteetalign="center"  1 3  Jenson Button  McLaren-Mercedes 58 1:34.09,565 2 25align="center"  2 1  Sebastian Vettel  Red Bull-Renault 58 + 2,139 6 18align="center"  3 4  Lewis Hamilton  McLaren-Mercedes 58 + 4,075 1 15align="center"  4 2  Mark Webber  Red Bull-Renault 58 + 4,547 5 12align="center"  5 5  Fernando Alonso  Ferrari 58 + 21,565 12 10align="center"  6 14  Kamui Kobayashi  Sauber-Ferrari 58 + 36,766 13 8align="center"  7 9  Kimi Räikkönen  Lotus-Renault 58 + 38,014 17 6align="center"  8 15  Sergio Pérez  Sauber-Ferrari 58 + 39,458 22 4align="center"  9 16  Daniel Ricciardo  Toro Rosso-Ferrari 58 + 39,556 10 2align="center"  10 11  Paul di Resta  Force India-Mercedes 58 + 39,737 15 1align="center"  11 17  Jean-Éric Vergne  Toro Rosso-Ferrari 58 + 39,848 11 align="center"  12 8  Nico Rosberg  Mercedes 58 + 57,642 7 align="center"  13 18  Pastor Maldonado  Williams-Renault 57 Ulosajo 8align="center"  14 24  Timo Glock  Marussia-Cosworth 57 + 1 kierros 20 align="center"  15 25  Charles Pic  Marussia-Cosworth 53 Öljynpaine 21 align="center"  16 19  Bruno Senna  Williams-Renault 52 Kolarivaurio (Massa) 14align="center"  Kesk. 6  Felipe Massa  Ferrari 46 Kolari (Senna) 16align="center"  Kesk. 20  Heikki Kovalainen  Caterham-Renault 38 Jousitus 18align="center"  Kesk. 21  Vitali Petrov  Caterham-Renault 34 Ohjaustehostin 19align="center"  Kesk. 7  Michael Schumacher  Mercedes 10 Vaihdelaatikko 4align="center"  Kesk. 10  Romain Grosjean  Lotus-Renault 1 Kolari (Maldonado) 3align="center"  Kesk. 12  Nico Hülkenberg  Force India-Mercedes 0 Kolari (Webber) 9Lähde:Australian GP 2012 - F1-ruutu 

 Johtokierrokset 
 Nro  Kuljettaja  Talli  Kierrokset 3   Jenson Button  McLaren-Mercedes  1–15, 17–35, 37–58 4   Lewis Hamilton  McLaren-Mercedes  16 1   Sebastian Vettel  Red Bull-Renault  36

 MM-pistetilanne 
Kymmenen kärki osakilpailun jälkeen.

Kuljettajien maailmanmestaruus
 Sijoitus Kuljettaja Pisteet Muutos 1  Jenson Button 25  2  Sebastian Vettel 18  3  Lewis Hamilton 15  4  Mark Webber 12  5  Fernando Alonso 10  6  Kamui Kobayashi 8  7  Kimi Räikkönen 6  8  Sergio Pérez 4  9  Daniel Ricciardo 2  10  Paul di Resta 1 Valmistajien maailmanmestaruus
 Sijoitus Valmistaja Pisteet Muutos 1  McLaren-Mercedes 40  2  Red Bull-Renault 30  3  Sauber-Ferrari 12  4  Ferrari 10  5  Lotus-Renault 6  6  Toro Rosso-Ferrari 2  7  Force India-Mercedes 1  8  Mercedes 0  9  Williams-Renault 0  10  Marussia-Cosworth 0 

 Muuta 
 Jean-Éric Vergnen ja Charles Picin ensimmäinen kilpailu.
 Kimi Räikkösen ja Romain Grosjeanin ensimmäinen kilpailu Lotuksella.
 Nico Hülkenbergin ensimmäinen kilpailu Force Indialla.
 Bruno Sennan ensimmäinen kilpailu Williamsilla.
 Daniel Ricciardon ensimmäinen kilpailu Toro Rossolla, ja samalla hänen ensimmäiset MM-pisteet.
 Vitali Petrovin ensimmäinen kilpailu Caterhamilla.
 Pedro de la Rosan ensimmäinen kilpailu HRT:llä.
 Lewis Hamiltonin 20. paalupaikka.
 McLarenin 150. nopein kierros.

 Lähteet 

 Aiheesta muualla 

Raportti sarjan kotisivuilla 

Luokka:Australian Grand Prix
Luokka:Osakilpailut Formula 1 -kaudella 2012